
Draga čitateljice, dragi čitatelju 


Ako ste Vi ili Vama bliske osobe oboljeli od shizofrenije, odjednom će se pojaviti mnoga pita- 
nja na koja ćete trebati odgovore: Što predstavlja ova bolest za mene? Kakav je tijek bolesti? 
Može li se uopće liječiti? 

Shizofrenija je bolest sa mnogo lica. Bolovati od shizofrenije znači iskrivljeno doživljavati 
stvarnost. 

To ima razne posljedice. Iz ovog razloga je bitno da se Vi sami kao oboljeli ili kao član obitelji 
oboljele osobe informirate. Danas postoji više mogućnosti za liječenje shizofrenije i znatno 
su bolje nego nekada. Moderne metode liječenja kombiniraju medikamentoznu terapiju 

sa nemedikamentoznom, kao što su psihoterapija i socijalna rehabilitacija. Upravo je na 
području razvoja aktivnih sastojaka antipsihotika posljednjih godina postignut značajan 
napredak. Danas je dostupan velik broj djelotvornih i dobro podnošljivih lijekova. Vaš li- 
ječnik će zajedno sa Vama odabrati za Vas najbolju metodu terapije. Kao i kod svake druge 
bolesti i kod shizofrenije vrijedi: što se ranije počne sa terapijom, to će rezultati biti bolji. Ova 
brošura sadrži pored opsežnih informacija o uzrocima i znakovima bolesti, njenom tijeku i 
terapijskim mogućnostima, i mnoge druge upute i pomoćne materijale koji mogu Vama, kao 
i članovima Vaše obitelji, biti od pomoći u prebrođivanju bolesti. Ova informativna brošura 
ne služi kao zamjena za razgovor sa Vašim liječnikom ili Vašom liječnicom*, već kao smislena 
nadopuna. 


* Isključivo u svrhu olakšavanja čitljivosti, u daljnjem tekstu će se koristi muški rod za opis osoba. 





Bolest sa mnogo lica 


<Nakon otpuštanja iz klinike, vratio 
sam se kući i jedino što sam još 
osjećao je bila neka unutarnja 
praznina. Bio sam bez poleta i sve sam 
doživljavao negativno.» 








<Tada nisam mogao jasno razmišljati, 
ali sam sve svoje misli zapisao. Danas, 
kada čitam te tekstove ne mogu 
razumjeti moja tadašnja razmišlja- 


nja.> 





<Osjecao sam se nekako ograničenim! 
Nisam imao više nikakve osjećaje, 


bio sam bez poleta i bez inicijative. 


Moja koncentracija je popustila i 
lošije sam pamtio stvari.>> 


| <Imala sam osjećaj da me svi 
| promatraju, da su svi pogledi usmjereni 
| prema meni.> 





eStalno sam mislila da je radio upaljen 
i da netko sa mnom razgovara — u 
| stvarnosti radio nije nikada bio upaljen 
i osim mene nitko nije mogao čuti te 
poruke.> 












Objašnjenje pojmova: psihoza i shizofrenija 


| 


Psihoza je stanje koje često može biti 

Psihoza predstavlja teško duševno ; 

| Ei KA prolazno. U ovome stanju, pogođene 
oboljenje kod kojega čovjek A ; SA $ 

| osobe nisu svjesne svog oboljenja i 

| može izgubiti dodir sa stvarnošću. = A 

| | njihova sposobnost svladavanja 


| svakodnevice je značajno narušena. 











| Karakteristični znakovi (simptomi) 


| Ne o a dlaka ko S Uzimanje droga također može 
m E 
| poremećaji miš Vane i promjene u ületan palca 
| osjećajima. 











Psihoze se mogu pojaviti zajedno sa | 
različitim drugim oboljenjima, kao npr. | 
sa tumorima mozga ili degenerativnim Najčešći oblik psihoza koje nisu 
bolestima mozga (demencije). U 





organski uvjetovane jest shizofrenija. 





navedenim slučajevima govorimo o 
organski uvjetovanim psihozama. 





Riječ «shizofrenija» dolazi iz grčkog jezika i u prijevodu znači «rascjep duše». 


Često se pretpostavlja da osoba oboljela od shizofrenije ima ličnost podijeljenu na dva dijela. 


To je krivo. Bolovati od shizofrenije više znači da bolesna osoba doživljava dvije stvarnosti: 
jednu «realnu stvarnost», dakle onu stvarnost koju i zdrave osobe doživljavaju, i jednu stvar- 
nost koju samo oboljela osoba doživljava, sa osjetilnim utiscima, osjećajima i doživljajima 
koje zdrave osobe ne mogu razumjeti. 


Kod ovog su oboljenja osim percepcije promijenjeni i mišljenje, osjećanje i raspoloženje. 


Shizofrenija nije rijetkost; otprilike svaka stota osoba doživi u toku svoga života najmanje 
jednu shizofrenu epizodu. Žene oboljevaju otprilike jednako često kao i muškarci. Prvi šub, 
dakle akutna faza bolesti, pojavljuje se najčešće između puberteta i tridesete godine života, 
kod žena nešto kasnije nego kod muškaraca. Pri tome se težina kliničke slike i tijek bolesti 
mogu jako razlikovati. 








Simptomi shizofrenije 


Najčešće znakove bolesti (simptome) koji se mogu pojaviti kod shizofrenične psihoze možemo 
podijeliti u dvije grupe: pozitivni simptomi i negativni simptomi. «Pozitivno» ne znači «rado- 
sno», već «dodatak normalnom stanju»; dok «negativno» predstavlja nedostatak u usporedbi 
sa normalnim stanjem, odnosno u usporedbi sa stanjem tokom zdravih dana. U različitim fa- 
zama bolesti mogu prevladati pozitivni ili negativni simptomi. Pri tome nipošto ne moraju biti 
prisutni svi od ovdje navedenih simptoma. Često se pojavljuje samo jedan ili dva simptoma. 






POZITIVNI simptom! 

. uzbuđenosti napetost 

. Halucinacije | 

. Sumanute ideje | | 

. Poremetaji mišljenja E 
Poremećaji doživljavanje i 
vlastitog ja | doživljaj! tuđeg 


utjecaja 





* Izostanak poleta 
* Osjećaj unutarnje praznine 
= * Potištenost 


+ Obeshrabrenost i beznađe 
* Povučenost 


a . Osiromašenje kontakta sa 
okolinom 


* Osiromašen govor 
* Poremećaji koncentracije 
a 








Pozitivni simptomi 


Halucinacije 

Halucinacije su obmane osjetila, dakle osjetni doživljaji koji su nastali u odsutnosti odgovaraju- 
ćeg vanjskog podražaja. Pacijent čuje, vidi, miriše ili osjeća stvari koje zapravo nisu postojeće. 
Osobe oboljele od shizofrenije najčešće čuju glasove. Pacijenti opisuju na primjer da imaju ne- 
koga «tko im sjedi u uhu», tko im zapovijeda što da rade ili tko komentira sve što oni rade. 





Sumanute ideje 

Sumanutost je patološko stanje pogrešne prosudbe stvarnosti. Pacijente se ne može razu- 
vjeriti u njihova uvjerenja čak niti uz prilog suprotnih argumenata ili dokaza. Najčešće se po- 
javljuju sumanute ideje progonjenja. Drugi oblici sumanutih ideja su između ostalog suma- 
nute ideje odnosa, sumanutosti kontrole ili sumanute ideje veličine. 





Poremećaji mišljenja 

Misaoni odnosno govorni tijek je poremećen (tzv. formalni poremećaj mišljenja). Mnogi paci- 
jenti misle kompliciranije i sporije nego inače. Tijek misli može odjednom biti prekinut ili obo- 
ljela osoba često prelazi sa jedne teme na drugu, bez uočljive poveznice. Ponekad se pacijenti 
sasvim nejasno izražavaju; redoslijed riječi je nelogičan i čini se potpuno proizvoljnim. U 
ovome slučaju se govori o «smetenosti». 





Poremećaji doživljavanja vlastitog ja 

O poremećaju doživljavanja vlastitog ja govorimo kada pogođene osobe doživljavaju gra- 
nicu između samih sebe i okoline «tečnom». Pojedini pacijenti imaju osjećaj da stoje pod 
utjecajem nekoga ili nečega izvana i osjećaju se kao marioneta kojom netko upravlja. Paci- 
jenti često smatraju da drugi mogu čitati njihove misli ili da im mogu oduzeti vlastite misli. 





Negativni simptomi 


Negativni simptomi se prije svega pokazuju kao emocionalno osiromašenje te gubitak ra- 
zličitih sposobnosti. Mnogi pacijenti osjećaju unutarnju prazninu i nisu više u stanju osjećati 
veselje. Često je prisutno teško depresivno neraspoloženje s osjećajem potištenosti, obe- 
shrabrenosti i beznađa. Jako su česti poremećaji poleta i socijalnog ponašanja: pacijenti su 
bez poleta i energije te se povlače u sebe, što može voditi socijalnoj izolaciji. Ponekad dolazi 
ido zanemarivanja osobne higijene. 


Negativni simptomi djelomično ostaju prisutni još dugo nakon akutne faze bolesti i znaju 
često predstavljati veće opterećenje za pacijente i članove njihovih obitelji od pozitivnih 
simptoma. 


Sposobnost pamćenja i koncentracije 

Mnogi se pacijenti teško koncentriraju, što se može dovesti u vezu sa poremećenom funkci- 
jom filtriranja nebitnih informacija. Sposobnost pamćenja, kao i kratkotrajno te dugotrajno 
pamćenje mogu također biti značajno ograničeni. 











Kako se postavlja dijagnoza? 


U akutnoj fazi shizofrenije dijagnoza se može najčešće prilično jednostavno postaviti. Treba 
ju se svakako uvijek postaviti sa velikom pažnjom, zbog toga što se psihotični simptomi po- 
javljuju i sa drugim tjelesnim i psihičkim oboljenjima. Rani se stadij shizofrenije može često 
tek retrospektivno prepoznati jer su simptomi prisutni u prodromalnoj fazi jako nespecifični. 


Za postavljanje dijagnoze odlučujući je podroban razgovor sa specijalistom psihijatrije. Time 
će se pacijenta temeljito i savjesno ispitati. Osim toga, postavljanju dijagnoze pripada i točno 
proučavanje ponašanja. Informacije koje u ovu svrhu pružaju članovi obitelji su od velikog 
značenja pošto pojedini pacijenti sami ne zamjećuju određene simptome ili ih ne mogu 
opisati. 


Također treba provesti temeljitu tjelesnu pretragu zajedno sa dodatnim pretragama poput 
laboratorijskih pretraga te slikovnih pretraga mozga. Na taj način se mogu isključiti tjelesni 
uzroci, kao na primjer tumor mozga, kao mogući razlog za znakove bolesti pojedinog paci- 
jenta. 


Pregledom svih nalaza najčešće je moguće u akutnom stadiju dosta pouzdano postaviti 
dijagnozu shizofrene psihoze. Za to su, međutim, potrebni strpljenje, opetovani razgovori, 
precizno promatranje i iskustvo stručnog osoblja. 





Kako nastaje shizofrenija? 


Točan uzrok shizofrenije i sam proces nastanka još nisu sasvim jasni. Sa sigurnošću se zna 
da ne postoji samo jedan okidač odgovoran za nastanak bolesti već da višestruki čimbenici 
zajedno utječu na nastanak shizofreničnog oboljenja. 


Model omjera sklonosti i stresa 

Danas se pretpostavlja da prisutna sklonost ili podložnost shizofreniji (lat. vulnerabilitet) 
može u kombinaciji sa opterećujućim vanjskim faktorima (stres ili droge) dovesti do izbijanja 
bolesti, ako se prijeđe «kritična granična vrijednost». Ovaj model se naziva «model omjera 
sklonosti i stresa». 


«kritična 
granična 
vrijednost» 





sklonost 





sklonost 





Prikaz «Sklonost i stres» 

Ovisno o tome koliko je visoka sklonost oboljenju, opterećenje uzrokovano stresom može dovesti do psihoze. 
A Umjerena sklonost; stres još ne vodi ka prelasku kritične granične vrijednosti. 

B Izražena sklonost; stres vodi ka prelasku kritične granične vrijednosti. 

C Nepostojana sklonost; opterećenje stresom ne predstavlja opasnost. 








Sklonost oboljevanju od shizofrenije se može naslijediti. Možda u Vašoj obitelji postoji na- 
sljedna sklonost ovoj bolesti te imate rodbinu koja je oboljela od shizofrenije. Time ste mogli 
naslijediti povećanu sklonost shizofreniji, ali ne i samu bolest. 


Pretpostavlja se da virusne infekcije majke za vrijeme trudnoće ili težak porod također mogu 
pogodovati nastanku bolesti jer imaju potencijalno škodni utjecaj na normalni razvoj cen- 
tralnog živčanog sustava. 

Kao okidači bolesti dolaze u obzir takozvani psihosocijalni faktori, na primjer negativni 
događaji poput smrti, odvajanja od voljenih ljudi ili zlostavljanja. Sretni događaji, dakle «po- 
zitivni stres», poput vjenčanja ili rođenja djeteta također mogu igrati ulogu. Jednako tako i 
dugotrajni stres, uzrokovan npr. stalnim poslovnim opterećenjem ili česte promjene mjesta 
stanovanja mogu djelovati kao okidač. 

Upotreba droga, posebno halucinogenih droga te kokaina ili marihuane može prouzrokovati 
smetnje prijenosa informacija u mozgu ili pojačati već postojeće smetnje i time izazvati ili 
pogoršati bolest. 


Poremećaji metabolizma mozga 

Svi osjetni doživljaji i misli čovjeka obrađuju se u mozgu. Otprilike 100 milijardi živčanih 
stanica gradi živčanu mrežu, a međusobno su povezane preko neke vrste kontrolne ploče. 
Endogeni prijenosnici živčanih impulsa, takozvani neurotransmiteri, brinu za uspješno funk- 
cioniranje te veze. 

Prema današnjim se spoznajama smatra da je kod shizofrene psihoze poremećen metaboli- 
zam neurotransmitera dopamina i serotonina. U određenim dijelovima mozga postoji višak 
ovih prijenosnika. Kao posljedica toga, mozak preplave podražaji što opet dovodi do značaj- 
nih smetnji prijema informacija i njihove obrade u mozgu. 





Kao posljedica ovih procesa mogu se pojaviti psihotični znakovi bolesti (simptomi) poput su- 
manutih ideja ili halucinacija. 


Istovremeno postoji u drugim regijama mozga manjak dopamina i serotonina. Sa ovim su 
manjkom prijenosnika vjerojatno u vezi drugi znakovi shizofrenije kao što su gubitak ener- 
gije i pomanjkanje poleta (takozvani negativni simptomi). Važan dio terapije čini stoga po- 
novno dovođenje prijenosnika u ravnotežu. Moderni lijekovi pomažu pri tome. 











Kakav je tijek bolesti? 


Tijek shizofrenije se razlikuje od pacijenta do pacijenta. 
Međutim, u pravilu se razlikuju tri različite faze: 


A -) Prodromalna faza 


Pod prodromalnom fazom se podrazumi- 
jeva rani stadij bolesti. U ovoj se fazi često 
pojavljuju negativni simptomi sa postupnim 
promjenama raspoloženja i ponašanja, kao 
što je opisano pod «Rani znakovi upozo- 
renja». Mnoge osobe koje znaju da boluju 
od shizofrenije nauče prepoznati ove rane 
simptome kao znakove upozorenja za po- 
javu recidiva, odnosno povratka u aktivnu 
fazu bolesti. Preispitivanje metode liječenja 
u ovoj ranoj fazi može u određenim okol- 
nostima spriječiti pojavu škodljivog recidiva. 


2 : Akutna ili aktivna faza 


Tijekom ove faze pozitivni simptomi poput 
suludih ideja, halucinacija ili smetenosti 
postaju znatno prepoznatljiviji te može 
doći do krize. Dio bolesti je činjenica da 
pacijent možebitno uopće ne razumije da je 
bolestan. Za vrijeme krize je klinika najčešće 
najsigurnije mjesto boravka. Tamo će se 
pacijenta pregledati i započeti sa djelotvor- 
nom terapijom. 





2 Rezidualna faza 


Čim terapija počne djelovati, u većine pa- 
cijenata dolazi do stabilizacije njihovoga 
stanja te postupnog nestanka akutnih 
simptoma. 

Neki od negativnih simptoma, npr. manjak 
poleta ili socijalno povlačenje, mogu još ra- 
zličito dugo vremena postojati — kod nekih 
pacijenata mogu vrlo brzo nestati i te su 
osobe tada bez tegoba. Kod drugih je osoba 
moguće da negativni simptomi ostanu 
trajno prisutni. 

Ova faza može trajati godinama, ponekad 
sa recidivima koji vode u akutnu fazu. 
Mnoge pogođene osobe mogu, međutim, 
sa dosljednom medikamentoznom tera- 
pijom i potporom smanjiti te recidive na 
minimum. 








Odluka 


Shizofrena oboljenja mogu, ako se ne liječe, snažno ugroziti privatni ili poslovni uspjeh jer 
svaki recidiv djeluje štetno na mozak i umanjuje mogućnost potpunog oporavka. Upravo su 
u ranoj odrasloj dobi nemogućnost završetka izobrazbe ili konflikt sa prijateljima, partnerom 
ili obitelji često žalosne posljedice čestih recidiva. To valja svim silama spriječiti. Stoga je od- 
lučujuće rano početi sa dosljednom medikamentoznom terapijom te terapijom ponašanja. 
Na taj se način mogu recidivi, kao i prelazak bolesti u kronično stanje, koliko je god moguće 
spriječiti. 


<Krenite u borbu — i Vi možete učiniti 
nešto protiv ove bolesti! Osnujte 
zajedno sa Vašim liječnikom i 
članovima Vaše obitelji krizni tim te | 
izradite individualni plan terapije koji 
će najoptimalnije odgovarati Vašim 
potrebama.> 








Kako se shizofrenija može liječiti? 


U modernoj se metodi liječenja shizofrenije kombiniraju dva 

principa: 

e medikamentozna terapija (liječenje simptoma i sprječavanje recidiva) 

e nemedikamentozne terapijske metode, kao npr. psihoterapija i socijalna 
rehabilitacija (poboljšavanje svakodnevice pacijenata) 


U modernoj se metodi liječenja shizofrenije primjenjuje za svakog pacijenta individualno 
prilagođeni plan terapije koji uključuje kombiniranu primjenu lijekova i terapije ponašanja. 
Ovaj plan se može usporediti sa gradnjom kuće. Pri tome lijekovi čine temelj kuće, a terapija 
ponašanja tako reći na tome gradi ostatak kuće. Ove su dvije metode neodvojive jedna od 
druge i ne bi ih se smjelo pojedinačno promatrati. Zajedno pridonose uspostavljanju uvjeta 
koji će omogućiti pacijentima da se ovoj bolesti dugotrajno usprotive. 











Terapija lijekovima 


U akutnoj fazi shizofrenije lijekovi čine osnovu terapije. Jednako tako, u fazi održavanja lije- 
kovi imaju odlučujuću ulogu u značajnom smanjivanju rizika od pojave recidiva. 

Najbitniju skupinu lijekova koji se primjenjuju u terapiji shizofrenije čine antipsihotici. Sre- 
ćom, danas na raspolaganju stoji velik broj antipsihotika. Zbog toga je moguće po potrebi 
primjenjivati različite lijekove u svrhu terapije, sve dok se ne pronađe najoptimalniji među 
njima ili čak najoptimalnija kombinacija aktivnih sastojaka. Pored toga, kod snažnih stanja 
uzbuđenosti može biti smislena privremena primjena sedativa, dakle lijekova za umirenje. 
Kod depresivnih se epizoda mogu osim toga propisati i antidepresivi. 


Kako djeluju antipsihotici? 

Antipsihotici (ranije: neuroleptici) vraćaju u ravnotežu poremećen metabolizam neurotran- 
smitera u mozgu i pomažu pritom smanjiti preplavljenost podražajima. Na taj način se infor- 
macije mogu ponovo dobro obrađivati i pacijenti se bolje osjećaju. 


Uz pomoćantipsihotika dolazi do uklanjanja simptoma shizofrenije ili 
barem do njihovog oslabljivanja: 


| 
Pacijenti koji se nalaze u akutnoj | 
fazi shizofrenije su često ekstremno 
napeti, uzbuđeni i bojažljivi. | 
Antipsihotici umiruju pacijenta i | 
time omogućuju neki od daljnjih | 
oblika terapije, kao na primjer | 
psihoterapiju. | 


Antipsihotici ublažuju ili 





Djeluju na negativne simptome 
time što poboljšavaju raspoloženje te 
umanjuju nevjericu i socijalno 
povlačenje. 





recidiva. 









Sve u svemu, omogućuju | 









života i funkcionalnih 
sposobnosti. 


uklanjaju halucinacije, sumanute 
ideje i druge pozitivne simptome. 





Uz redovito uzimanje mogu 
| značajno smavjiti rizik od 
S = == 


poboljšanje kvalitete ma 





Prva odluka: aktivni sastojak 


Tipični i atipični antipsihotici 
Antipsihotike možemo razlikovati prema njihovom sastavu i njihovim aktivnim sastojcima. Po- 
stoje dvije skupine antipsihotika: 


1. Klasični (tipični) antipsihotici 
Dobro djeluju na pozitivne simptome, ali uzrokuju kod velikog broja pacijenata čitav niz 
snažnih i neugodnih nuspojava, posebice poremećaje kretanja. 


2. Atipišni antipsihotici 

Zovu se atipičnima stoga što ne uzrokuju u jednakoj mjeri škodljive nuspojave poput klasič- 
nih antipsihotika (posebice poremećaje kretanja) te se iz tog razloga općenito dobro pod- 
nose. Međutim, nuspojave se mogu pojaviti i tokom terapije atipičnim antipsihoticima. Osim 
toga, atipični antipsihotici imaju proširen spektar djelovanja. Time se mogu bolje liječiti ne 
samo pozitivni simptomi već i negativni. 











Nuspojave 


Kao i svi drugi lijekovi tako i antipsihotici mogu pored poželjnih učinaka imati i nepoželjne 
(takozvane nuspojave). 


Nuspojave se često pojavljuju na početku terapije. Ovisno o lijeku i o samom pacijentu mogu 
već nakon nekoliko dana ili tjedana popustiti, potpuno nestati, ali i čak dulje vrijeme ostati 
prisutne. Zbog toga je moguće da unatoč prisutnim tegobama prođe dosta vremena prije 
nego što Vaš liječnik uzme u obzir neki drugi lijek. Molimo Vas da nikada ne prekidate svoje- 
voljno terapiju, već da uvijek prvo popričate sa Vašim liječnikom o problemu koji imate. Na 
taj način možete zajedno odmjeriti pozitivne i negativne učinke pojedinih lijekova da biste 
pronašli pravi lijek za Vas. 


U narednom su tekstu nabrojane najčešće nuspojave do kojih može doći tokom terapije 
antipsihoticima: 


Općenite nuspojave 

Može doći do oslabljenja koncentracije i smanjenja pažnje zbog toga što antipsihotik djeluje 
kao zaštita od preplavljenosti podražajima. Povremeno se pojavljuju potištenost ili tuga. Pri- 
tom je teško razlikovati da li se radi o simptomima bolesti ili o popratnim pojavama lijekova. 


Promjene spolnoga života 
Tokom uzimanja pojedinih antipsihotika dolazi do promjene u koncentraciji hormona. Stoga je 
moguće smanjenje seksualne želje i posljedični utjecaj na sam seksualni život. 


Poremećaji kretanja 

Poremećaji kretanja i drhtanje (tremor) se prije svega pojavljuju kod klasičnih antipsihotika. 
Tjelesni nemir, neobični pokreti tijela i stalna potreba za kretanjem mogući su posebice kod 
dugotrajne terapije. U ovome Vam slučaju Vaš liječnik može propisati dodatni lijek koji će pri- 
gušiti navedene nuspojave ili će razgovarati sa Vama o drugim mogućnostima. 


Porast tjelesne težine 

Za vrijeme terapije sa pojedinim antipsihoticima može doći do pojačanog teka, promjena 
prehrambenih navika ili promjene metabolizma. Iz ovih razloga dolazi kod nekih pacijenata 
do značajnog porasta tjelesne težine. 

Glavne prednosti 


Glavni nedostatci 





Atipični 


antipsihotici 


Djeluju na pozitivne simptome 
shizofrenije 

Djeluju i na negativne simp- 
tome poput emocionalnog 
osiromašenja, manjka energije i 
povučenosti 

Rjeđa učestalost poremećaja 
kretanja u usporedbi sa starijim 
klasičnim antipsihoticima 


e Djeluju na pozitivne simptome 
shizofrenije poput halucinacija, 
sumanutih ideja i paranoidnih 
misli 





Moguće nuspojave (različite 
od sastojka do sastojka): porast 
tjelesne težine, sedacija (umor, 
usporavanje reakcija), nevoljno 
povećanje poleta 

Promjena koncentracije hor- 
mona 





e Slabi utjecaj na negativne 
simptome poput pomanjkanja 
poleta, emocionalnog osiroma- 
šenja i socijalne povučenosti 

= Česte nuspojave (različite od 
sastojka do sastojka): nekontro- 
lirani pokreti, drhtanje (tremor) i 
suhoća usta 





Druga odluka: način primjene lijeka 


Danas postoje različiti načini primjene antipsihotika. Slijedeći načini su najrašireniji: 


Oralna primjena lijekova 

Oralno znači da se aktivni sastojak uzima kroz usta. Pri tome postoje različiti oblici: tablete, to- 
pive tablete ili otopine. Njih možete jednostavno uzeti kod kuće. Doduše, morate svakodnevno 
misliti na njihovo uzimanje. 


Depo preparati 

Drugu mogućnost nude depo preparati. Oni sadržavaju iste aktivne sastojke kao i lijekovi za 
oralnu primjenu*. Vaš će Vam liječnik na Vašu želju i prema intervalu koji ste sami odabrali, 
npr. jednom na mjesec**, ubrizgati depo preparat u nadlakticu ili u mišić stražnjice. Ovi lije- 
kovi čine nakon ubrizgavanja jednu vrstu spremnika iz kojeg će se aktivni sastojak polako i 
jednakomjerno otpuštati u tijelu. Dobivena korist je izostanak dnevnog unosa lijekova. 





* Depo preparati ne postoje ujedno i za sve lijekove za oralnu primjenu. 
** Ovisno o lijeku postoje različiti intervali u kojima se lijekovi ubrizgavaju. Molimo Vas obratite se Vašem 
liječniku u slučaju pitanja. 








Glavne prednosti 


Glavni nedostatci 


Depo preparati 


Pregled prednosti i nedostataka depo 
preparata i lijekova za oralnu primjenu 


Lijekovi za oralnu 
primjenu 





Lijek se jednakomjerno tokom 
nekoliko tjedana otpušta u tijelu* 
Zahvaljujući dugotrajnom 
djelovanju smanjuje se pojava 
recidiva i nužnost hospitalizacije 
Izostaje briga o mogućnosti za- 
boravljanja tablete 


U slučaju potrebe postoji 
mogućnost brze prilagodbe doze 
Lijekovi se mogu jednostavno uzi- 
mati kod kuće 

Svi antipsihotični aktivni sastojci 
stoje na raspolaganju 





Potrebno je stručno osoblje koje 
će injicirati depo preparat u 
nadlakticu ili u mišić stražnjice* 
Ne stoje na raspolaganju svi ak- 
tivni sastojci u depo obliku 

Nije moguća brza prilagodba 
doze 





Potrebno je svakodnevno misliti 
na uzimanje lijeka 

Kod neredovitog se uzimanja 
lijeka povećava rizik od pojave 
recidiva 

Uzimanje lijeka podsjeća sva- 
kodnevno pacijente na njihovu 
bolest 


* Ovisno o lijeku postoje različiti intervali u kojima se lijekovi ubrizgavaju. Molimo Vas obratite se Vašem 
liječniku u slučaju pitanja. 





Plan terapije 
Vaš će psihijatar zajedno sa Vama osmisliti opsežan plan terapije koji će uključivati medika- 
mentoznu terapiju kao i dodatne mjere poput psihoterapije ili socijalne rehabilitacije. 


Postoji velik broj lijekova koji dolaze u obzir kod liječenja shizofrenije. Koji lijek je za Vas 
najbolji i kako će izgledati Vaš individualni plan terapije ovisi o višestrukim faktorima: Koji 
su simptomi kod Vas najizraženiji i koji Vas najviše opterećuju? Koliko dobro odabrani lijek 
uspijeva kontrolirati te simptome? Ako ste već u fazi liječenja: Patite li od nuspojava koje se 
ne mogu tolerirati? Kako doživljavate vlastitu terapiju? 


Možete i sami aktivno sudjelovati u osmišljavanju terapije, time što ćete promatrati pro- 
mjene vlastitog raspoloženja, mišljenja i koncentracije za vrijeme uzimanja određenog lijeka. 
Razgovorom sa Vašim liječnikom o pozitivnim promjenama, ali i o nuspojavama možete pri- 
donijeti pronalasku za Vas najprikladnijega lijeka i pravilne doze. 


Sprječavanje recidiva 

Uz pomoć lijeka sa antipsihotičnim djelovanjem, Vaše bi se stanje trebalo ne samo pobolj- 
šati, već bi i taj osjećaj dobroga zdravlja trebao ostati održan. To znači da je lijek još uvijek 
bitan i kada se počnete bolje osjećati. Jedan od najčešćih razloga za recidive nakon uspješne 
terapije jest činjenica da pacijenti prestanu pravilno uzimati lijek. 


Također iz ovog razloga je važno da po potrebi zajedno sa Vašim liječnikom pronađete 
prikladnu terapiju za Vas same. Na primjer, za pacijente koji često zaboravljaju dnevni unos 
lijekova, korisnu alternativu mogu predstavljati antipsihotici sporog djelovanja. Pri tome će 
Vam Vaš liječnik ili neko drugo medicinsko osoblje u liječničkoj ordinaciji ili klinici, tek svaka 
dva tjedna ili jednom mjesečno dati lijek u obliku injekcije. Redovite posjete Vašem liječniku 
će Vam uz to pružiti mogućnost dobivanja odgovora na sva Vaša pitanja. 


Bitno je uočiti da tekkombinacija medikamentozne terapije sa nemedikamentoznim terapij- 
skim metodama predstavlja optimalnu mogućnost sprječavanja recidiva. 








Na što trebate obratiti pažnju za vrijeme 
medikamentozne terapije? 


Sudjelovanje u prometu 

Neki lijekovi mogu umanjiti sposobnost koncentracije i brzinu reakcije. Stoga postoji opasnost 
od ugrožavanja sebe ili drugih tokom vožnje. Iz ovog razloga je potrebno provesti neuropsiho- 
loške pretrage na temelju kojih se može utvrditi da li ste sposobni za vožnju ili ćete eventualno 
morati pričekati neko vrijeme prije nego ponovo smijete voziti. 





Alkohol i droge 

Alkohol može pojačati ili umanjiti djelovanje mnogih lijekova. Utjecajem alkohola se uma- 
njuje sposobnost procjene stvarnosti. To je posebno opasno za ljude koji boluju od nekog 
oblika psihoze, sa obzirom na to da je njihov doživljaj stvarnosti već poremećen. Tako alko- 
hol može dovesti do pojačanja psihoze. Iz ovog razloga biste se trebali odreći alkohola i po 
potrebi razgovarati o ovoj temi sa Vašim liječnikom. Droge imaju sličan utjecaj kao i alkohol: 
uzrokuju nuspojave, komplikacije i pojačavaju težinu bolesti. 





Osoba od povjerenja 

Slijedeće pravilo ne vrijedi samo za ophođenje sa lijekovima: Ako Vam se čini da ne možete 
podnijeti toliku odgovornost, nemojte odustati, već prebacite privremeno odgovornost na 
nekoga drugog. Sigurno postoji član obitelji ili prijatelj koji će Vam pomoći u nuždi. 


Sudjelujte u vlastitoj terapiji i ozdravljenju time što ćete dopustiti da Vam se pomogne. 





Nemedikamentozne metode liječenja 


Uz lijekove postoje dodatno i metode liječenja koje ne uključuju upotrebu lijekova i pomažu 
Vam u ponovnoj uspostavi normalnog života. Ove metode jačaju Vašu psihu, čine Vas ot- 
pornijim na stres te Vas uče kako da bolje savladate svakodnevicu. Koje mogućnosti dolaze 
u obzir za Vas ovisi o Vašem stanju i naravno o Vašim osobnim sklonostima. Najbolja opcija 
je napraviti zajedno sa Vašim liječnikom jedan plan, odnosno ugraditi odabrane metode u 
prethodno spomenuti plan. On bi trebao uključivati pomoć kod praktičnih svakodnevnih 
stvari, kao i podršku za Vaše osobne metode uklanjanja stresa. Obje stavke su potrebne. 


Psihoterapija 

U centru psihoterapeutskih mjera kod shizofrenije stoji terapija sa ulogom podrške. Pacijent 
dobiva podršku prilikom problema u odnosu sa partnerom, obitelji ili prijateljima. 

Poseban oblik psihoterapije koji se primjenjuje kod shizofrenije jest terapija ponašanja. Njome 
se uz pomoć neke vrste «programa treninga» prilazi postojećim problemima, kao što su npr. 
snažno izraženi osjećaji straha ili nesigurnosti. Cilj terapije je postizanje pacijentovog zadovolj- 
stva samim sobom te povećanje samouvjerenosti u vlastite sposobnosti. 


Socijalna rehabilitacija 

Pod pojmom socijalne rehabilitacije su sažete sve metode liječenja koje bi trebale poboljšati 
pacijentove «socijalne okolnosti». Tu spadaju međuljudski odnosi, stambena situacija, ali i 
pacijentova poslovna i financijska situacija. U narednom su tekstu opisane neke od metoda 
socijalne rehabilitacije. 








Reintegracija 

Nakon akutne epizode može biti teško ponovo se integrirati u društvo. Vjerojatno se osjećate 
nesigurno i ranjivo. Ako je pri tome nestala samoinicijativa, potreban Vam je netko tko će 
Vam pomoći u ponovnom strukturiranju Vašega života. 


Mnoge psihijatrijske klinike su priključene dnevnim ili noćnim klinikama koje možete kori- 
stiti. Možete boraviti preko dana ili preko noći u klinici, gdje će Vam biti pružena pomoć u 
svladavanju Vaših individualnih problema. Tamo ćete pomoću savjeta pronaći put povratka 
u Vašu svakodnevicu. 





Socijalnopsihijatrijska služba 

Kod problema na poslovnom području, kod financijskih i socijalnih problema te kod pro- 
blema sa reintegracijom, socijalnopsihijatrijska služba Vam može pružiti daljnju pomoć. Ovu 
službu možete naći u Vašem mjestu stanovanja ili u neposrednoj blizini. Obratite se Vašemu 
liječniku; on će Vam reći koje su to službe koje možete kontaktirati i dobiti odgovore na prak- 
tična pitanja. 





Grupe za samopomoć 

Na mnogim mjestima postoje grupe za samopomoć oboljelima od shizofrenije. Svi sudionici 
su upoznati sa ovim oboljenjem i problemima koji su povezani sa njime te si mogu pružiti 
međusobnu podršku. Sa njima možete izmijeniti vrijedne savjete i iskustva. 








Grupe za psihoedukaciju 

U grupama se za psihoedukaciju pacijentima i članovima njihovih obitelji na pregledan i razu- 
mljiv način pruža uvid u znanstvene spoznaje o njihovom oboljenju i nužnim terapijskim mje- 
rama. Pored pružanja informacija, važnu ulogu čini emocionalno rasterećenje pacijenata i čla- 
nova njihovih obitelji. Kao i u grupama za samopomoć i ovdje se pokazalo da razgovor sa dru- 
gim pacijentima o pozitivnim iskustvima sa različitim terapijskim metodama i mogućnostima 
za samopomoć daje snažnu podršku u procesu liječenja. Grupe za psihoedukaciju stoje na ras- 
polaganju prvenstveno u psihijatrijskim ili dnevnim klinikama. Ako Vas zanima da li u Vašoj bli- 
zini postoji takva grupa i gdje se nalazi, informirajte se preko Vašeg psihijatra ili udruga za sa- 
mopomoć oboljelima od shizofrenije i članovima obitelji. 





Hobi i sport 

Hobiji Vam također mogu pomoći u bržem ozdravljenju. Možda ste prije nego što se oboljeli 
od shizofrenije voljeli svirati neki instrument, bavili se fotografijom ili nekim sportom. Po- 
sebno sportovi izdržljivosti, kao npr. nordijsko hodanje, vožnja biciklom ili plivanje, Vas mogu 
podupirati na putu ka ozdravljenju, dok se sportovi snage, kao dizanje utega, još ne preporu- 
čuju. Počnite se ponovo njima baviti ako Vam ne stoje na putu ka ozdravljenju. 











Postoje li metode sprječavanja recidiva 
(i koje su to)? 


U odlomku «Rani znakovi upozorenja» opisani su znakovi mogućeg recidiva. Ako ste u nedo- 
umici da li se nalazite neposredno pred recidivom, pročitajte još jednom spomenuti odlo- 
mak teksta ili stupite u direktni kontakt sa Vašim liječnikom. On će Vam pomoći u boljoj pro- 
cjeni situacije. 

Smisleno je povjeriti svoje probleme članu obitelji ili nekoj drugoj osobi od povjerenja tako 
da ne morate sami prolaziti kroz ovu situaciju. 


Recidiv se ne može sa sigurnošću spriječiti. Ipak, 
rizik se znatno smanjuje ako 


= redovito uzimate svoje lije- = imate redovite stanke i faze 
kove odmora 

= uz pomoć Vašeg liječnika = izbjegavate alkohol i droge 
uspješno savladate nuspojave = uključite osobu od povjerenja 

e proučavate vlastite simptome u organizaciju vašeg zdravlja 


i na vrijeme ih spomenete 

= po mogućnosti izbjegavate 
dugotrajni napor i stres 

e prilagodite Vaše dužnosti Vašoj 
individualnoj sposobnosti 











Pravovremeno prepoznavanje krize 


Simptomi (znakovi bolesti) i rani simptomi upozorenja razlikuju se od pacijenta do pacijenta. 
Čak se i kod istog pacijenta mogu u različitim trenutcima bolesti pojaviti potpuno različiti 
simptomi. Određene se upadljivosti koje su predhodile oboljenju najčešće prepoznaju tek 
retrospektivno i predstavljaju takozvane rane simptome upozorenja. Oni mogu tjednima, 
mjesecima ili čak godinama predhoditi stvarnoj bolesti. 


Rani znakovi upozorenja 

Rani znakovi bolesti su često jako nespecifični: mnogi pacijenti su razdražljivi, osjećaju unutar- 
nji nemir, napetost ili potištenost te često pate od nekog nedefiniranog straha. Poremećaji 
koncentracije, komplicirano mišljenje i «otkinute» misli mogu također predstavljati rane zna- 
kove upozorenja. Pojedini pacijenti se žale na sve veću preosjetljivost na šumove i buku, drugi 
pate od nesanice i imaju smanjen apetit. Mnogi imaju iskrivljenu predodžbu svijeta oko sebe, 
osjećaju se neshvaćenima i povlače se iz privatnog i poslovnog života. 


e Unutarnji nemir i napetost 
e Nedefinirani strah 
e Nesanica = Pojačana učestalost 


= Sve veća preosjetljivost 
na šumove i buku 


e Poremećaji koncentracije 

+ Komplicirano mišljenje 

e Razdražljivost, nepovjerenje 
e Gubitak interesa, potištenost 
e Povlačenje 


problema sa članovima 
obitelji i prijateljima 








Naravno da ne označava svako loše raspoloženje, nemir ili nesanica nužno početak shizofre- 
nije. Kod ovih se stanja može raditi o prolaznim pojavama ili o reakcijama na opterećujuće ži- 
votne događaje. 


Ponekad se ipak može raditi o ranim naznakama shizofrenije u razvoju ili recidiva. 


Osobe sa pojačanom sklonošću shizofreniji trebaju posebno paziti na uravnotežen život i oz- 
biljno shvatiti ovakve znakove upozorenja, posebno ako se više njih pojavljuje istodobno. 


Popis kontakata, prikazan na slijedećoj stranici, i redoslijed kojim ih treba kontaktirati Vam 
pružaju mogućnost definiranja određenog slijeda radnji zajedno sa Vašim liječnikom i člano- 
vima obitelji u slučaju ponovnog pojavljivanja znakova upozorenja. 








Što učiniti ako se simptomi ponovo pojave? 


U slučaju da ponovo primijetite znakove upozorenja, od koristi je imati određeni plan. O tom 
planu biste već uskoro trebali raspraviti sa Vašim liječnikom. On točno zna što se osim opće- 
nitih stvari u slučaju nužde treba učiniti. 

Ukoliko se nalazite sami, nazovite nekoga tko Vam može pomoći. Zabilježite već danas slije- 
deća imena i telefonske brojeve. 


Kome se obratiti u slučaju sumnje na recidiv? 


Član obitelji, osoba koja se brine o Vama 


Ime: 





Pa $ Telefonski br.: 





Ime: 





Telefonski br.: 





Vaš liječnik specijalista 


Ime: 





Telefonski br.: 





Ime njegove zamjene: 





Telefonski br.: 





Klinika, ako nitko drugi nije dostupan 


Ime klinike: 





Adresa: 
E A Kontakt osoba: 


Telefonski br.: 














Kako dalje? 


Liječnički savjet u slučaju nužde Pročitali ste ponešto o različitim mogućnostima terapije te kako sami možete pridonijeti 
(za ispuniti od strane liječnika) vlastitoj terapiji. 
Sada se postavlja slijedeće pitanje: Kako dalje u Vašem konkretnom slučaju? 











Saznati što je najnužnije 

Odgovor ovisi o tome u kojoj se fazi ozdravljenja trenutno nalazite. Sjednite zajedno sa 
Vašom obitelji, Vašim partnerom ili partnericom ili sa dobrim prijateljem. Raspravite sa njima 
o tome što se Vama trenutno čini najnužnijim. 








Da li su to prve mjere pomoći nakon boravka u klinici ili Vam treba podrška kod ponavljaju- 
ćih problema? Radi li se o privatnim, poslovnim ili financijskim problemima? Za ove različite 
poteškoće vrijedi pronaći načine na koji će se najbolje savladati. 





Ovaj popis će služiti svim sudionicima krizne situacije kao pomoć kod odabira ispravnih 
koraka. Spremite ga na nekom lako dostupnom mjestu, na kojemu će i jednostavno 

biti pronađen. Ovaj će Vam popis pružiti dodatnu sigurnost. Ispunite polja sa imenima 

i adresama i ako se trenutno zdravo osjećate te zamolite Vašeg liječnika za pismeni Dva primjera: 
savjet. 

Savjeti za članove 
obitelji i prijatelje 

Ovaj dio je namijenjen osobi ili osobama 
koje vode brigu o oboljelom članu obitelji 

ili prijatelju. Vi činite važan potporanj Vašim 
bližnjima. Ako je oboljela osoba Vaše dijete, 
Vaš partner ili prijatelj i Vi ste gotovo jednako 
pogođeni ovom bolešću kao i sam pacijent 
odnosno pacijentica. Često ćete se osjećati 
bespomoćno ili ste se već tako osjećali. 
Možda se osjećate rastrgano između osjećaja 
brige za svoje bližnje, zbunjenosti oko toga 
što donosi budućnosti ljutnje zbog nena- 
danih i ponekad neostvarivih zahtjeva koje 
Vam drugi postavljaju. Kako ovi proturječni 
osjećaji ne bi stavili odnose unutar obitelji na 
probu, nužno je da i Vi potražite pomoć. Tako 
ćete s jedne strane lakše podnijeti situaciju, 
a sa druge primjereno ophoditi sa Vama bli- 
skim osobama. 

Slijedeće mjere mogu u jednu ruku pružiti 
pomoć članu Vaše obitelji na njegovom putu 
kroz bolest te u drugu ruku pružiti Vama 


i ostalim članovima Vaše obitelji potporu 
tokom prebrođivanja ove situacije: 


e Opširno se informirajte o shizofreniji. 

e Priupitajte Vašeg liječnika da li postoje 
pismeni savjeti za osobe koje se brinu o 
bolesniku i članove obitelji. 

= Saznajte koje službe za savjetovanje, psi- 
hoedukacijske grupe i grupe za samopo- 
moć postoje u Vašoj blizini. 

e Pristupite jednoj grupi za samopomoć 
namijenjenoj osobama koje se brinu za 
bolesnika/članovima obitelji, kako biste 
mogli izmijeniti iskustva i pružiti si među- 
sobnu podršku. 

e Ako Vaš prijatelj ili član obitelji nema uvid 
u vlastitu bolest, posjetite sami liječnika i 
raspravite sa njime o problemima. 





Poduprite člana Vaše obitelji time što ćete 
obratiti pažnju na njegovo redovito uzi- 
manje lijekova. 

Znakove upozorenja znate vjerojatno 

već ranije prepoznati od drugih osoba. 
Shvatite ozbiljno ove znakove, čak iako je 
ponekad teško odlučiti da li se zaista već 
o njima radi. Otpratite člana Vaše obitelji 
liječniku, kako biste razjasnili situaciju. 
Uključite člana Vaše obitelji u sve odluke u 
vezi sa brigom o njemu samome. 

Kao roditelj djeteta oboljelog od shizofre- 
nije vrijedi: Nemojte zapostaviti ostale 
članove obitelji. Braća i sestre oboljelih od 
shizofrenije imaju često osjećaj manjka 
pažnje. To može voditi prema rezervira- 
nom ponašanju i ljubomori. 


+ IVi također imate pravo na život. Pobri- 
nite se za to da imate dovoljno vremena 
za sebei za stvari koje su Vama bitne. Ako 
imate osjećaj da se od Vas previše traži, 
upitajte tim stručnjaka (psihijatar, njego- 
vatelji, socijalni radnik itd.) o mogućno- 
stima Vaše privremene zamjene u funkciji 
skrbnika i time si omogućite «pauzu za 
disanje». 

